(14) Agus na táscairí sin á gcur i bhfeidhm, d’fhéadfadh an Coimisiún eilimintí éagsúla a chur san áireamh amhail méid an fhóirdheontais i ndearbhthéarmaí nó i ndáil le méid an mhargaidh nó le luach na hinfheistíochta. Mar shampla, maidir le comhchruinniú, agus i gcomhthéacs an chomhchruinnithe sin go gcumhdaíonn fóirdheontas eachtrach cuid mhór de phraghas ceannaigh na sprice, is dócha go mbeidh saobhadh ag baint leis. Ar an gcaoi chéanna, is dócha go mbeidh saobhadh ann mar thoradh ar fhóirdheontais eachtracha lena gcumhdaítear cuid mhór de luach measta conartha a dhámhfar i nós imeachta soláthair phoiblí. Más rud é go ndeonaítear fóirdheontas eachtrach do chostais oibriúcháin, dealraíonn sé gur mó an dóchúlacht go mbeadh sé ina chúis le saobhadh ná mar a mbeadh dá ndeonófaí é do chostais infheistíochta. Féadfar a mheas gur lú an dóchúlacht go mbeadh fóirdheontais eachtracha a thugtar do ghnóthais bheaga agus mheánmhéide ina gcúis le saobhadh ná fóirdheontais eachtracha a thugtar do ghnóthais mhóra. Ina theannta sin, ba cheart saintréithe an mhargaidh, agus go háirithe na coinníollacha iomaíochta sa mhargadh, amhail bacainní iontrála, a chur san áireamh. Maidir le fóirdheontais eachtracha as a dtagann ró-acmhainn trí shócmhainní neamheacnamaíocha a chothú nó trí infheistíocht a spreagadh i méaduithe acmhainní nach mbeadh tógtha murach sin, is dócha go mbeidh siad ina gcúis le saobhadh. Maidir le fóirdheontas eachtrach a thugtar do thairbhí a léiríonn leibhéal íseal gníomhaíochta sa mhargadh inmheánach, a thomhaistear mar shampla ó thaobh an láimhdeachais a bhaintear amach san Aontas, is lú an dóchúlacht go mbeadh saobhadh ann i gcomparáid le fóirdheontas eachtrach a thugtar do thairbhí a bhfuil leibhéal níos suntasaí gníomhaíochta aige sa mhargadh inmheánach. Ar deireadh , ba cheart a mheas, mar riail ghinearálta, nach dócha go ndéanfaidh fóirdheontais eachtracha nach mó ná EUR 5 milliún an margadh inmheánach a shaobhadh de réir bhrí an Rialacháin seo.

(14) Agus na táscairí sin á gcur i bhfeidhm, d’fhéadfadh an Coimisiún eilimintí éagsúla a chur san áireamh amhail méid an fhóirdheontais i ndearbhthéarmaí nó i ndáil le méid an mhargaidh nó le luach na hinfheistíochta. Mar shampla, maidir le comhchruinniú, agus i gcomhthéacs an chomhchruinnithe sin go gcumhdaíonn fóirdheontas eachtrach cuid mhór de phraghas ceannaigh na sprice, is dócha go mbeidh saobhadh ag baint leis. Ar an gcaoi chéanna, is dócha go mbeidh saobhadh ann mar thoradh ar fhóirdheontais eachtracha lena gcumhdaítear cuid mhór de luach measta conartha a dhámhfar i nós imeachta soláthair phoiblí. Más rud é go ndeonaítear fóirdheontas eachtrach do chostais oibriúcháin, dealraíonn sé gur mó an dóchúlacht go mbeadh sé ina chúis le saobhadh ná mar a mbeadh dá ndeonófaí é do chostais infheistíochta. Féadfar a mheas gur lú an dóchúlacht go mbeadh fóirdheontais eachtracha a thugtar do ghnóthais bheaga agus mheánmhéide ina gcúis le saobhadh ná fóirdheontais eachtracha a thugtar do ghnóthais mhóra. Ina theannta sin, ba cheart saintréithe an mhargaidh, agus go háirithe na coinníollacha iomaíochta sa mhargadh, amhail bacainní iontrála, a chur san áireamh. Maidir le fóirdheontais eachtracha as a dtagann ró-acmhainn trí shócmhainní neamheacnamaíocha a chothú nó trí infheistíocht a spreagadh i méaduithe acmhainní nach mbeadh tógtha nó ceannaithe murach sin, is dócha go mbeidh siad ina gcúis le saobhadh. Maidir le fóirdheontas eachtrach a thugtar do thairbhí a léiríonn leibhéal íseal gníomhaíochta sa mhargadh inmheánach, a thomhaistear mar shampla ó thaobh an láimhdeachais a bhaintear amach san Aontas, is lú an dóchúlacht go mbeadh saobhadh ann i gcomparáid le fóirdheontas eachtrach a thugtar do thairbhí a bhfuil leibhéal níos suntasaí gníomhaíochta aige sa mhargadh inmheánach. Is féidir éabhlóid na gníomhaíochta eacnamaíche a chur san áireamh freisin ionas go mbeidh an Coimisiún in ann beart a dhéanamh nuair atá leibhéal gníomhaíochta gnóthais beag, ach go meastar go dtiocfaidh fás mór air. Ba cheart don Choimisiún a bheith in ann a mheas ina mheasúnú ar shaobhadh an bhfuil córas éifeachtach ag tríú tír chun na fóirdheontais atá ann a rialú atá ar a laghad coibhéiseach leis an gcóras san Aontas agus a thabharfadh gur lú seans go saobhfadh fóirdheontais arna ndeonú tríú tír den sórt sin an margadh inmheánach de réir bhrí an Rialacháin seo. Ba cheart don Choimisiún, dá bhrí sin, tríú tíortha a spreagadh chun córais rialaithe fóirdheontais den sórt sin a fhorbairt, lena n-áirítear trí chomhaontuithe déthaobhacha a thabhairt i gcrích agus a fhorfheidhmiú, ar comhaontuithe iad ina bhfuil forálacha substainteacha cothroma iomaíochta agus trí thríú tíortha a spreagadh chun oibleagáidí idirnáisiúnta maidir le fóirdheontais a chomhlíonadh agus chun ailíniú leis an Aontas maidir le tionscnaimh i dtaca le feabhas a chur ar rialacha idirnáisiúnta maidir le fóirdheontais agus le neodracht iomaíochta, go háirithe laistigh de EDT. Ba cheart a mheas, mar riail ghinearálta, nach dócha go ndéanfaidh fóirdheontais eachtracha nach mó ná EUR 4 mhilliún an margadh inmheánach a shaobhadh de réir bhrí an Rialacháin seo. Ba cheart don Choimisiún treoirlínte a dhréachtú agus a fhoilsiú ina mbeadh tuilleadh sonraí maidir le measúnú a dhéanamh ar chineál saobhach fóirdheontais chun deimhneacht dhlíthiúil a sholáthar do gach rannpháirtí sa mhargadh. Ba cheart samplaí agus cásanna tipiciúla d’fhóirdheontais shaobhacha agus neamhshaobhach a bheith sna treoirlínte freisin.